Ang linya sa modernong 2nd Marine Regiment naggikan sa pagpaaktibo niini isip 1st Advance Base Regiment sa Philadelphia Naval Shipyard niadtong Hunyo 19, 1913. Sa misunod nga tuig ang maong ngalan nausab ngadto sa 1st Regiment, Advanced Base Force. Kana nga yunit mibarko ingong bahin sa usa ka pinaguong puwersa sa pagsiguro ug pagsakop sa Mexicanong pantalan sa Veracruz niadtong 1914. Kana nga mubo nga panagtagbo miresulta sa duha ka Medal of Honor (MOH) awards ngadto sa mga miyembro sa regimiento, si Wendell C. Neville ug Smedley D. Butler. Sa misunod nga tuig, ang regimiento gipadala ngadto sa Cap Hatien
, Haiti, sa pagpanalipod sa mga kinabuhi ug kabtangan sa mga Amerikano. Kini nahimong usa ka taas nga trabaho sa panahon nga ang regimiento gidala gibutang sa halapad nga pagpatrolya, nga nakigbahin sa daghang mahait nga firefights, ug gibansay sa usa ka lumad nga constabulary. Ang kinadak-ang talagsaong hitabo mao ang pagpaubos sa Fort Riviere, ang labing ilado nga malig-ong dapit sa mga rebelde. Si Smedley Butler ug Daniel Daly gihatagan ug ikaduhang Medal of Honor tungod sa ilang maisogong mga lihok sa Haiti. Sa 1916, ang yunit nausab sa 2nd Regiment, 1st Brigade. Niadtong 1933, ang 2nd Regiment nausab ug ngalan ug "2nd Marines". Pagkasunod tuig, ang 2nd Marines mibiya sa Haiti unya gibuak sa 15 Agosto 1934.